**ΣΧΕΔΙΑΣΜΟΣ ΚΑΙ ΑΝΑΠΤΥΞΗ ΙΣΤΟΤΟΠΩΝ – ΘΕΩΡΙΑ**

Ε1. Τι είναι παγκόσμιος ιστός (World Wide Web);

A1. Παγκόσμιος ιστός είναι το σύνολο των ιστοσελίδων που συνδέονται στο διαδίκτυο. Κάθε ιστοσελίδα περιέχει όλες τις βασικές υπηρεσίες διαδικτύου που ξέρουμε. Περιέχει και βίντεο, μουσική, εικόνες, κείμενο και υπερ-κείμενο. Εφαρμογές: Internet Explorer, Google Chrome, Mozilla Firefox, Safari, Opera. Όλα αυτά τα προγράμματα λέγονται browsers.

Ε2. Τι είναι HTML;

A2. Σημαίνει HyperText Markup Language και είναι η πιο απλή γλώσσα για κτίσιμο ιστοσελίδων.

Ε3. Με ποια εργαλεία μπορούμε να κτίσουμε μία απλή ιστοσελίδα;

Α3. Με απλό ή σύνθετο επεξεργαστή κειμένου (notepad, notepad++, word). Το αρχείο θα πρέπει να αποθηκευτεί ως αρχείο ιστοσελίδας με κατάληξη htm.

E4. Ποιους άλλους συντάκτες html γνωρίζετε;

Α4.

|  |  |
| --- | --- |
| * Microsoft Frontpage
* Netscape Composer
* Coffee Cup
* Hot Dog
 | * Arachnophilia
* HomeSite
* Quick Edit
* Macromedia Dreamweaver
 |

Ε5. Τι είναι υπερ-σύνδεση;

Α5. Είναι μια λέξη στο κείμενο, ή μέρος ενός κειμένου πάνω στο οποίο πατάμε και μας οδηγεί σε κάποιαν άλλη ιστοσελίδα (τοπική ή εξωτερική) ή σε άλλο μέρος της ίδιας ισοσελίδας.

Ε6. Τι είναι τα tags?

Α6. Είναι η βασικότερες εντολές της html που μας δίνει την αρχή και το τέλος κάποιας μορφοποίησης ιστοσελίδας.

Ε7. Ποια είναι τα σημαντικότερα tags;

A7.

* <HTML> … </HTML> που καθορίζουν τα όρια μιας ιστοσελίδας
* <HEAD> … </HEAD> που δίνουν τίτλο σε μία ιστοσελίδα
* <BODY> … </BODY> που είναι το σώμα μίας ιστοσελίδας

Ε8. Ποιες τεχνικές σχεδίασης πιο σύνθετων ιστοσελίδων ξέρετε;

Α8.

|  |  |
| --- | --- |
| * cgi
* php
* asp
* Wordpress
 | * java
* javascript
* VBScript
* Joomla
 |

Ε9. Σε τι χρησιμεύει η cgi (Common Gateway Interface)?

Α9. Στο να δώσει στον χρήστη μια φιλική διεπαφή σε μία ιστοσελίδα, κυρίως για φόρμες αποστολής στοιχείων με το πάτημα ενός κουμπιού.

Ε10. Τι γνωρίζετε για τη JavaScript?

Α10. Είναι μία γλώσσα με την οποία κατασκευάζουμε αλληλεπιδραστικές ιστοσελίδες. Χρησιμοποιεί αντικείμενα και μπορεί να μπει και απευθείας στον απλό html κώδικα της ιστοσελίδας.

Ε11. Ποια είναι η διαφορά μεταξύ JavaScript και java?

Α11. Η java είναι πλήρης γλώσσα προγραμματισμού και χρειάζεται μεταγλώττιση για να χρησιμοποιηθεί από μία ιστοσελίδα. Η JavaScript απλώς έχει κάποιες εντολές της java που μπαίνουν απευθείας στον κώδικα.

Ε12. Τι είναι η φιλοξενία ιστοσελίδας;

Α12. Όταν η ιστοσελίδα μας είναι έτοιμη, πρέπει να την «ανεβάσουμε» κάπου στο διαδίκτυο για να μπορεί όποιος θέλει να μπαίνει «σερφάροντας». Δηλαδή πρέπει κάποια εταιρεία ή φορέας να μας την φιλοξενήσει.

Ε13. Που βρίσκουμε την ιστοσελίδα μας όταν αυτή φιλοξενηθεί;

Α13. Η ιστοσελίδα μας θα έχει τη μορφή:

 [http://www.όνομα\_του\_παροχέα.gr/όνομα\_ιστοσελίδας.htm](http://www.όνομα_του_παροχέα.gr/%CF%8C%CE%BD%CE%BF%CE%BC%CE%B1_%CE%B9%CF%83%CF%84%CE%BF%CF%83%CE%B5%CE%BB%CE%AF%CE%B4%CE%B1%CF%82.htm)

Ε14. Πως «ανεβάζουμε» συνήθως μία ιστοσελίδα στο χώρο φιλοξενίας;

Α14. Με το FTP (File Transfer Protocol)

E15. Τι είναι FTP;

A15. Το FTP (file transfer protocol) είναι η υπηρεσία που μας επιτρέπει να μεταφέρουμε αρχεία από τον ένα υπολογιστή στον άλλο χρησιμοποιώντας το διαδίκτυο. Εφαρμογές για ftp είναι πχ το CuteFTP και το ftp των Windows.